CELEX: 32008R0212
Language: bg
Date: 2008-03-07 00:00:00
Title: Регламент (ЕО) № 212/2008 на Комисията от 7 март 2008 година за изменение на приложение I към Регламент (ЕО) № 138/2004 на Европейския парламент и на Съвета относно икономическите сметки за селското стопанство (ИССС) в Общността (Текст от значение за ЕИП)

8.3.2008   
            
            
               BG
            
            
               Официален вестник на Европейския съюз
            
            
               L 65/5
            
         
      РЕГЛАМЕНТ (ЕО) № 212/2008 НА КОМИСИЯТА
   
   от 7 март 2008 година
   за изменение на приложение I към Регламент (ЕО) № 138/2004 на Европейския парламент и на Съвета относно икономическите сметки за селското стопанство (ИССС) в Общността
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 138/2004 на Европейския парламент и на Съвета от 5 декември 2003 г. относно икономическите сметки за селското стопанство (ИССС) в Общността (1), и по-специално член 2, параграф 2 от него,
   като има предвид, че:
   
               (1)
            
            
               Преразгледаната статистическа класификация на икономическите дейности, наричана NACE Revision 2 (наричана по-нататък „NACE Rev. 2“), бе приета с Регламент (ЕО) № 1893/2006 на Европейския парламент и на Съвета от 20 декември 2006 г. за установяване на статистическа класификация на икономическите дейности NACE Rev. 2 и за изменение на Регламент (ЕИО) № 3037/90 на Съвета, както и на някои ЕО регламенти относно специфичните статистически области (2).
            
         
               (2)
            
            
               Мерките, необходими за прилагане на този регламент, следва да се приемат с оглед използването на NACE Rev. 2 в различни статистически области.
            
         
               (3)
            
            
               Приложение I към Регламент (ЕО) № 138/2004 определя методологията за икономическите сметки за селското стопанство (ИССС) в Общността. В резултат на преразглеждането на статистическата класификация на икономическите дейности, методологията за ИССС следва да се актуализира и препратките към NACE Rev. 1.1 да се заменят.
            
         
               (4)
            
            
               Регламент (ЕО) № 138/2004 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по земеделска статистика, създаден с Решение 72/279/ЕИО (3),
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 138/2004 се изменя, както е посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 1 април 2011 година
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 март 2008 година.
      
         
            За Комисията
         
         Joaquín ALMUNIA
         
         
            Член на Комисията
         
      
   
   
      (1)  ОВ L 33, 5.2.2004 г., стр. 1. Регламент, изменен с Регламент (ЕО) № 909/2006 на Комисията (ОВ L 168, 21.6.2006 г., стр. 14).
   
      (2)  ОВ L 393, 30.12.2006 г., стр. 1.
   
      (3)  ОВ L 179, 7.8.1972 г., стр. 1.
   
      ПРИЛОЖЕНИЕ
      Приложение I към Регламент (ЕО) № 138/2004 се изменя, както следва:
      
                  (1)
               
               
                  „NACE Rev. 1“ се заменя с „NACE Rev. 2“ навсякъде в текста.
               
            
                  (2)
               
               
                  „ISIC Rev. 3“ се заменя с „ISIC Rev. 4“ навсякъде в текста.
               
            
                  (3)
               
               
                  Параграф 1.23 се заменя със следния текст:
                  
                              „1.23.
                           
                           
                              Ако все пак работата на акорд не се извършва изцяло от специализирани единици (например ако собствениците наемат машини, но използват свои работници), тази дейност трябва да се впише в раздел 77 от NACE Rev. 2 (наемателни и лизингови дейности); в този случай сумите, изплатени на работещи с договор предприятия от собствениците, трябва да се отразяват като „други стоки и услуги“ на показателя „междинно потребление“ (срв. 2.108).“
                           
                        
            
                  (4)
               
               
                  Параграф 1.55 се заменя със следния текст:
                  
                              „1.55.
                           
                           
                              ИССС са съществена част от Европейската система от сметки и по тази причина за съставянето им се използва общата класификация на икономическите дейности на Евростат(NACE Rev. 2). NACE Rev. 2 е четиристепенна номенклатура на дейностите, която беше съставена през 2006 г. Тя всъщност представлява ревизия на общата отраслова класификация на икономическите дейности в Европейските общности, или NACE, която беше публикувана за първи път от Евростат през 1970 г.“
                           
                        
            
                  (5)
               
               
                  Параграф 1.57 се заменя със следния текст:
                  
                              „1.57.
                           
                           
                              NACE Rev. 2 е класификация на дейности, която се използва за определяне на отраслите в националните сметки. Тя се основава на четиристепенна кодова система, описана по-долу:
                              
                                          —
                                       
                                       
                                          първо ниво, състоящо се отподразделения, идентифицирани с азбучен код (сектори);
                                       
                                    
                                          —
                                       
                                       
                                          второ ниво, състоящо се от подразделения, идентифицирани от числов код от две цифри (раздели);
                                       
                                    
                                          —
                                       
                                       
                                          трето ниво, състоящо се от подразделения, идентифицирани от числов код от три цифри (групи); както и
                                       
                                    
                                          —
                                       
                                       
                                          четвърто ниво, състоящо се от подразделения, идентифицирани от числов код от четири цифри (класове).“
                                       
                                    
                        
            
                  (6)
               
               
                  Параграф 1.62 се заменя със следния текст:
                  
                              „1.62.
                           
                           
                              За целите на националните сметки селскостопанският отрасъл се определя като всички единици, извършващи самостоятелно или заедно с други вторични икономически дейности такива дейности, които се класифицират в раздел 01 от NACE Rev. 2 „Производство на посеви и животни, лов и услуги за подобни дейности“ 2 Раздел 01 обхваща (1):
                              
                                          —
                                       
                                       
                                          Група 01.1: Отглеждане на нетрайни насаждения;
                                       
                                    
                                          —
                                       
                                       
                                          Група 01.2: Отглеждане на многогодишни посевни култури;
                                       
                                    
                                          —
                                       
                                       
                                          Група 01.3: Разсаждане на растения;
                                       
                                    
                                          —
                                       
                                       
                                          Група 01.4: Животновъдство;
                                       
                                    
                                          —
                                       
                                       
                                          Група 01.5: Смесени ферми;
                                       
                                    
                                          —
                                       
                                       
                                          Група 01.6: Подкрепящи дейности към земеделските дейности и дейностите след събиране на реколтата;
                                       
                                    
                                          —
                                       
                                       
                                          Група 01.7: Лов, залагане на капани и услуги, свързани с тези дейности.
                                       
                                    
                        
            
                  (7)
               
               
                  Параграф 1.63 се заменя със следния текст:
                  
                              „1.63.
                           
                           
                              Списъкът на характерни селскостопански дейности на ИССС съответства на тези седем групи дейности (от 01.1 до 01.7), но се наблюдават следните различия:
                              
                                          —
                                       
                                       
                                          включване на производството на вино и зехтин (използващо изключително грозде и маслини, отгледани от същия холдинг) (2),
                                       
                                    
                                          —
                                       
                                       
                                          изключване на дейности, свързани с производството на семена на изхода и на входа на размножаването и някои дейности, които в NACE Rev. 2 се смятат за селскостопански дейности (а именно работата на напоителните системи — тук се взема под внимание само селскостопанската работа на акорд).
                                       
                                    
                        
            
                  (8)
               
               
                  Параграф 1.64 се заменя със следния текст:
                  
                              „1.64.
                           
                           
                              Всички единици, които извършват характерни дейности на селскостопанския отрасъл на ИССС, трябва да бъдат включени. Разглежданите единици извършват дейностите, включени в следните групи в NACE Rev. 2:
                              
                                          —
                                       
                                       
                                          Групи 01.1 и 01.2. Отглеждане на нетрайни и трайни насаждения;
                                       
                                    
                                          —
                                       
                                       
                                          семепроизводство: само единици, заети с размножаване на семената,
                                       
                                    
                                          —
                                       
                                       
                                          Група 01.3: Разсаждане на растения
                                       
                                    
                                          —
                                       
                                       
                                          Група 01.4: Животинска продукция,
                                       
                                    
                                          —
                                       
                                       
                                          Група 01.5: Смесени ферми,
                                       
                                    
                                          —
                                       
                                       
                                          Група 01.6: Подкрепящи дейности към земеделските дейности и дейностите след събиране на реколтата
                                       
                                    
                                          —
                                       
                                       
                                          с изключение на единици, които извършват дейности, свързани със селскостопански услуги, различни от работа на акорд (а именно единици, работещи с напоителни системи или обработка на семена за засяване),
                                       
                                    
                                          —
                                       
                                       
                                          Група 01.7: Лов, залагане на капани и услуги, свързани с тези дейности.“
                                       
                                    
                        
            
                  (9)
               
               
                  параграф 1.65 се заличава.
               
            
                  (10)
               
               
                  Заглавието в точка а) преди параграф 1.67 се заменя със следното:
                  „a)   групите от 01.1 до 01.3: Отглеждане на нетрайни и трайни насаждения, разсаждане на растения“
               
            
                  (11)
               
               
                  Параграф 1.67 се заменя със следния текст:
                  
                              „1.67.
                           
                           
                              Групи от 01.1 до 01.3 включват систематична класификация, позволяваща да се класифицират всички дейности, свързани с производството на посевни култури в държавите-членки на Европейския съюз.“
                           
                        
            
                  (12)
               
               
                  Параграф 1.69 се заличава.
               
            
                  (13)
               
               
                  Параграф 1.71 се заменя със следния текст:
                  
                              „1.71.
                           
                           
                              В съответствие със споразумение, прието от NACE Rev. (3), когато самостоятелно произведените селскостопански продукти се преработват от същата производствена единица, то те също се отнасят към селското стопанство.Например гроздовата мъст, виното и зехтинът се разглеждат като хранителни продукти в класификацията на продуктите по дейност (CPA). NACE Rev. 2 класифицира производството на вино и зехтин в раздел В „Производство“ (класове 11.02 „Производство на вина от грозде“ и 10.41 „Производство на масла и мазнини“). Единствено производството на винено грозде и маслини е включено в селското стопанство (клас 01.21 „Отглеждане на грозде“ и 01.26 „Отглеждане на маслодайни плодове“). Все пак според споменатото споразумение виното и зехтинът, произведени съответно от грозде и маслини, отгледани от същата производствена единица се отнасят към селското стопанство.
                           
                        
            
                  (14)
               
               
                  Заглавието в точка б) преди параграф 1.76 се заменя със следното:
                  „б)   група 01.4: животинска продукция“
               
            
                  (15)
               
               
                  Параграф 1.77 се заличава.
               
            
                  (16)
               
               
                  В параграф 1.78 второто изречение се заменя със следния текст:
                  „Следва да се отбележи обаче, че дейностите по отглеждане на расови коне за състезания и училища по езда не са характерна селскостопанска дейност (те са част от „Спортна дейност, както и дейности за отдих и развлечение“: раздел 93) (срв. 2.210).“
               
            
                  (17)
               
               
                  Заглавието в точка в) преди параграф 1.80 се заменя със следното:
                  „в)   Група 01.6: Подкрепящи дейности към земеделските дейности и дейностите след събиране на реколтата“
               
            
                  (18)
               
               
                  Параграф 1.80 се заменя със следния текст:
                  
                              „1.80.
                           
                           
                              Дейностите в група 01.6 могат да се разделят на две категории:
                              
                                          —
                                       
                                       
                                          селскостопански услуги под формата на работа на акорд на етап производство (т. е. селскостопанска работа на акорд),
                                       
                                    
                                          —
                                       
                                       
                                          „други“ селскостопански услуги (работа на напоителни системи, обработка на семената за посев, и т.н.).“
                                       
                                    
                        
            
                  (19)
               
               
                  Параграф 1.81 се заменя със следния текст:
                  
                              „1.81.
                           
                           
                              Селскостопанските услуги от втората категория не се разглеждат като характерни дейности в ИССС (въпреки, че те се регистрират в селскостопанските сметки на националните сметки), тъй като те не са традиционни или типични селскостопански дейности.“
                           
                        
            
                  (20)
               
               
                  В параграф 1.86 второто изречение се заменя със следния текст:
                  „Ако от друга страна, фермерът наема машини без обслужващ персонал или само с няколко от нужните оператори, като продължава да извършва дейността като такава с помощта на машините, то тази дейност се отчита в раздел 77 от NACE Rev. 2.“
               
            
                  (21)
               
               
                  Параграф 1.89 се заменя със следния текст:
                  
                              „1.89.
                           
                           
                              Животновъдство, извършвано във фермите срещу възнаграждение (предоставяне на земя за добитък), е селскостопанска работа на акорд, тъй като тя е част от селскостопанския производствен процес. Това подразделение обаче не включва частното развъждане и отглеждане на ездитни коне, тъй като тези дейности не представляват производство на стоки, а действителна услуга по смисъла на Европейската система от сметки (ESA) 95 (раздел С от NACE Rev. 2).“
                           
                        
            
                  (22)
               
               
                  Заглавието в точка г) преди параграф 1.92 се заменя със следното:
                  „г)   група 01.7: Лов, залагане на капани и услуги, свързани с тези дейности.“
               
            
                  (23)
               
               
                  Параграф 1.92 се заменя със следния текст:
                  
                              „1.92.
                           
                           
                              Тази група се състои от следните дейности: i) лов и залагане на капани на търговска основа; ii) улов на животни (мъртви или живи) за храна, козина или кожи, или за научноизследователска дейност, в зоологически градини или като домашни любимци; iii) производство на кожи с косъм или кожи на влечуги или птици, резултат на лов или залагане на капани. Следва да се отбележи, че добиването на обработени и необработени кожи от кланици и в резултат на лов, упражняван като спорт или развлечение, не се смятат за характерни дейности от селскостопанския отрасъл. Освен това разглежданата група не включва развъждането на дивеч в холдингите, което трябва да се отчита в клас 01.49 „Отглеждане на други животни“.“
                           
                        
            
                  (24)
               
               
                  В параграф 1.93 уравнението за „ИССС на селскостопанския отрасъл“ се заменя със следния текст:
                  
                              „ИССС на селскостопанския отрасъл
                           
                           
                              
                                          =
                                       
                                       
                                          националните сметки на селскостопанския отрасъл
                                       
                                    
                                          –
                                       
                                       
                                          единици, заети с производство на семена (за изследователска дейност или сертифициране)
                                       
                                    
                                          –
                                       
                                       
                                          производствени единици, предоставящи селскостопански услуги, различни от селскостопанска работа на акорд (т. е. експлоатация на напоителни системи)
                                       
                                    
                                          –
                                       
                                       
                                          единици, за които селскостопанската дейност представлява единствено работа в свободното време
                                       
                                    
                                          +
                                       
                                       
                                          селскостопански дейности на единици, чиято основна дейност не е селскостопанска (срв. 1.18)“
                                       
                                    
                        
            
                  (25)
               
               
                  Първата алинея от параграф 2.055 се заменя със следния текст:
                  
                              „1.
                           
                           
                              Двете упражнени дейности трябва да се отнесат към различни четирицифрени нива от Статистическата класификация на икономическите дейности, NACE Rev. 2 (раздел 01: Производство на посеви и животни, лов и услуги, свързани с тези дейности). По такъв начин прилагането на този критерий изключва например оценяването на семената, произведени и използвани в същия холдинг за посеви (по време на същия отчетен период);“
                           
                        
            
                  (26)
               
               
                  В параграф 2.062 първото изречение се заменя със следния текст:
                  „Селскостопанските продукти, преработени от аграрния холдинг чрез разделяне на дейности (т. е. водещи до формирането на местна неаграрна стопанска единица по видове дейност – KAU) и консумирани от домакинствата на фермерите, се отчитат в продукцията на отрасъла „производство“ (сектор В от Статистическата класификация на икономическите дейности – NACE Rev. 2) като собствено крайно потребление.“
               
            
                  (27)
               
               
                  Параграф 2.063 се заменя със следния текст:
                  
                              „2.063.
                           
                           
                              Стойността на наема на единица със собствени жилищни помещения не се отчита тук, а в отрасъл „даване под наем и използване на собствено или наето недвижимо имущество“ (клас 68.20 от Статистическата класификация на икономическите дейности – NACE Rev. 2). Наемането на жилищна площ е неселскостопанска дейност, която винаги се счита за отделима от селскостопанската дейност.“
                           
                        
            
         (1)  Вж. също така „Обяснителни бележки“: Евростат: NACE Rev. 2, Статистическа класификация на икономическите дейности в Европейската общност, Тема 2, Серия Д, Люксембург, 2007 г.“
      
         (2)  Включването на тези дейности всъщност не представлява отклонение от NACE Rev. 2. Вж. „Уводни насоки“ към NACE Rev. 2.“
      
         (3)  Вж. „Уводни насоки“ към NACE Rev. 2. Статистическа класификация на икономическите дейности в Европейската общност, Тема 2, Серия Д, Люксембург, 2007 г.“